
PËR DISA NDRYSHIME DHE SHTESA NË VENDIMIN NR.306, DATË 24.5.2006 TË KËSHILLIT TË MINISTRAVE “PËR MIRATIMIN E LISTËS SË MATERIALEVE DHE TË PAJISJEVE SPORTIVE, QË DO TË PËRJASHTOHEN NGA DETYRIMET DOGANORE DHE PROCEDURAT E PËRJASHTIMIT”, TË NDRYSHUAR

Në mbështetje të nenit 100 të Kushtetutës dhe të pikave 5 e 6 të nenit 7 të ligjit nr.9376, datë 21.4.2005 “Për sportin”, të ndryshuar, me propozimin e Ministrit të Turizmit, Kulturës, Rinisë dhe Sporteve, Këshilli i Ministrave

VENDOSI:

Në vendimin nr.306, datë 24.5.2006 të Këshillit të Ministrave,  të  ndryshuar, të bëhen këto ndryshime dhe shtesa:
1. Titulli ndryshohet, si më poshtë vijon:
“Për miratimin e listës së materialeve dhe të pajisjeve sportive, që do të përjashtohen nga detyrimet doganore dhe tatimi mbi vlerën e shtuar”.
 2. Në pikën 1 pas fjalëve “… detyrimet doganore ...” shtohen “… dhe tatimi mbi  vlerën e shtuar…” .
3.  Në aneksin 1 bashkëlidhur vendimit bëhen shtesat sipas aneksit 1, që i bashkëlidhet këtij vendimi dhe është pjesë përbërëse e tij.
Ky vendim hyn në fuqi pas botimit në Fletoren Zyrtare.
Kryeministri
Sali Berisha

ANEKS 1

1. Pas pikës 32 të kapitullit VII “FEDERATA SHQIPTARE E FUTBOLLIT”, të shtohen pikat si më poshtë:
“33.  Sistem komunikimi për arbitrat;
34.  Fëshfëshe shiu;
35.  Xhupa;
36.  Tapet sintetik për fusha dhe aksesorët për instalimin e tij;
37.  Parket për fusha dhe aksesorët për instalimin e tij;
38.  Makineri mirëmbajtjeje për tapet sintetik futsali;
39.  Makineri mirëmbajtjeje për parket futsali.”.
2. Pas pikës 11 të kapitullit XIV “FEDERATA SHQIPTARE E QITJES”, të  shtohen pikat si më poshtë: 
“12.  Pajisje për hedhjen e pjatelave në qitjen me pjatel;
13. Veshje speciale për qitjen me pjatel (jelekë, doreza, këpucë, kapele, pantallona, çanta);
14.  Fishekë për qitjen me pjatel;
15.  Pjatela për qitjen me pjatel.”.
3. Pas pikës 4 të kapitullit XIX “FEDERATA SHQIPTARE E SKIVE”, të  shtohen pikat si më poshtë: 
“5.   Makinë për prodhim bore “Snougan” (topa bore);
6.   Makinë për shtypjen e borës dhe përgatitjen e pistës (Batipista);
7.   Motor bore transporti dhe emergjence, “Snouxhet”;
8.   Mikrobuz transporti për bazë materiale” (copë 1); 
9.   Pajisje mekanike e rregullimit, kontrollit dhe kolaudimit të skive;
10. Tapet bari plastik për rrëshqitje në kushte verore;
11. Teleferik për ngjitjen e skiatorëve në pistë (copë 1).”.
4.   Pas kapitullit XXVII, të shtohen kapitujt, si më poshtë:
“XXVIII. FEDERATA SHQIPTARE E GOLFIT”,  me këtë listë materialesh:
“1.  Çanta golfi;
2.   Shkopinj golfi për të gjitha moshat;
3.   Topa golfi;
4.   Fanella golfi;
5.   Pantallona golfi;
6.   Xhaketa golfi;
 7.  Këpucë golfi për të gjitha moshat;
8.   Simulator golfi;
9.   Sete golfi të kompletuar (çantë, shkopinj, topa, peshqirë, kapele, doreza golfi);
10. Pajisje për mirëmbajtje fushe golfi.”.
 XXIX. FEDERATA SHQIPTARE E RAFTING”, me këtë listë materialesh:
“1.  Gomone;
2.   Kanoe;
3.   Kayak;
4.   Kataraft;
5.   Lopata;
6.   Skafandra;
7.   Veshje rafting;
8.   Xhup uji;
9.    Çorape; 
10.  Këpucë rafting;
11.  Kostum sportiv;
12.  Bluzë sportive;
13.  Xhup sportiv;
14.  Kapele;
15.  Atlete;
16.  Çanta sportive;
17.  Aksesorë (litar, bilbil); 
18.  Prozhektor;
19.  Kamerë filmimi antiujë (copë 1);
20.  Aparat fotografik antiujë” (copë 1).”.
“XXX. FEDERATA SHQIPTARE E AERONAUTIKËS”, me këtë listë materialesh:
“1.  Parashuta;
2.   Instrumente variometër;
3.   Instrumente gps;
4.   Sedilje parashutë;
5.   Parashuta rezervë;
6.   Veshje pilotësh;
7.   Kaska; 
8.   Avionë të vegjël ultralight;
9.    Parashuta për ngritje nga toka me tërheqje;
10.  Pajisje vericel për ngritje velash nga toka;
11.  Pajisje aeromodelizmi fluturuese;
12. Paramotorë;
13. Elika paramotorësh.”.
 “XXXI. FEDERATA SHQIPTARE E LUNDRIMIT ME VELA”, me këtë listë materialesh:
“1.  Barka dhe mjete lundrimi me vela;
2.  Barka dhe mjete lundrimi me motor (copë 1);
3.  Barka dhe mjete lundrimi me rrema;
4.  Kanoe;
5.  Kayak;
6.  Pajisje për transportimin e barkave në tokë dhe në plazh (karele);
7.  Pajisje të bregëzimit të mjeteve dhe barkave;
8.  Pajisje të ndriçimit në bord, breg, ujë dhe nën ujë;
9.  Veshje sportive;
10. Kayak.”.
 “XXXII. FEDERATA SHQIPTARE SPORT PËR TË GJITHË”, me këtë listë   materialesh:
“1.  Veshje sportive;
2.  Shirita kufizues;
3.  Materiale dekorative (fjongo, topa, tullumbace).”.
